

Vážení občania,

oznamujeme Vám, že naša obec dňa 15. 1. 2019 zahájila realizáciu projektu s názvom **Kompostéry pre obec Žitavany**, ktorého realizáciu finančne podporil:

Operačný program kvalita životného prostredia

Nositeľ projektu: Obec Žitavany

Celková výška oprávnených výdavkov projektu: 109 335,60 EUR

Výška nenávratného finančného príspevku: 103 868,82 EUR

Výška spolufinancovania z vlastných zdrojov: 5 466,78 EUR

**Opis projektu**

Cieľom projektu je zvýšenie miery zhodnocovania biologicky rozložiteľných odpadov v obci a podpora predchádzania vzniku odpadov. Predmetom projektu je obstaranie záhradných kompostérov s objemom 1050l na predchádzanie vzniku BRKO v obci Žitavany. Súčasťou každého kompostéra bude návod na obsluhovanie kompostérov a správne kompostovanie. Kompostéry budú poskytnuté domácnostiam, ktoré žijú v rodinných domoch so záhradami. Vyprodukovaný kompost z týchto kompostérov bude slúžiť výlučne pre potreby obyvateľov. Celkovo bude obstaraných 659 nádob s celkovým objemom 691,95 m3. Projekt priamo nadväzuje na už zrealizovaný projekt zameraný na vybudovanie zberného dvora a jeho zrealizovaním sa komplexne zabezpečí triedenie a zhodnocovanie BRKO v obci.

Projekt je realizovaný vďaka finančnej podpore z Európskej únie.

Tento projekt je podporený z Kohézneho fondu.

Sprostredkovateľský orgán: Slovenská agentúra životného prostredia